Aalborg Stiftstidende, 1831-06-18
Lovgivning. Fra det danske Cancellie er den 11te Juni afgaaet følgende Circulair-Skrivelse til samtlige Amtmænd i Danmark: Vel haves der grundet Haab om, at den ødelæggende, under Navn af Cholera bekjendte, smitsomme Sygdom, der nu har viist sig paa adskillige Steder ved Østersøen, vil ved Jagttagelse af de befalede Qvarantaine-Forholdsregler kunne holdes ude fra Fædrelandets Grændser. Jmidlertid holder Cancelliet det for Pligt, med Hensyn til Muligheden af at Sygdommen desuagtet kunde indsnige sig nogetsteds i Lander maatte være at træffe, for at de, som maatte blive angrebne af samme, kunne finde betimelig Hielp, og Sygdommens videre Udbredelse standses. Med Hensyn hertil skulde Cancelliet tienstligst anmode (Tit.) om, i enhver under Deres Amt beliggende Søsted at organisere en Committee til at føre særdeles Tilsyn med Byens Sundhedstilstand. En saadan Committee bør bestaae af Byens Øvrighedspersoner i Forbindelse med den i Byen ansatte Læge, eller hvis ingen offentlig Læge findes i samme, da af en anden dertil af Dem udnævnt autoriseret Læge; hvorhos der ogsaa, saafremt De dertil maatte finde Anledning, kunne tilforordnes andre anseete og forstandige Mænd. De saaledes dannede Committeer have at vise den størst mulige Opmærksomhed paa Jndvaanernes Sundhedstilstand. Til den Ende bør enhver saadan Committee, i Henhold til Forordningerne af 17de April 1782 og 3die April 1810, opfordre enhver Huusfader eller den, som træder i hans Sted, til ufortøvet at gjøre Anmeldelse om ethvert pludseligt Dødsfald eller mistænkeligt Sygdomstilfælde, og saasnart saadan Anmeldelse er gjort eller der iøvrigt haves Formodning om et Tilfælde af foranførte Beskaffenhed, bliver Undersøgelse uden Ophold at anstille af den Læge, der er Committeens Medlem, eller i hans Forfald af en anden Læge. Befindes det da Grund til at antage, at Patienten er angreben af den ovennævnte Sygdom (som Lægen vel vil vide at skieldne fra den her i Landet ei usædvanlige, men ikke smittende Sygdom af samme Navn), bliver der ikke alene at yde den Syge den virksomste Hielp, men der bør og haves den hensigtsmæssigste Omsorg for, at han saaledes afsondres og saadan Forsigtighed iagttages, at Faren for Smitte derved afværges. Skjønt den Syge vel kan behandles paa sin Bopæl, naar dennes rummelige Beskaffenhed, i Forbindelse med hans Familieforhold og øvrige Omstændigheder, giver Betryggelse for, at det Foranførte vil blive iagttaget, saa bliver der dog, da dette ikke altid vil være Tilfældet, at sørge for, at der haves en luftig og isoleret Bygning, hvortil deslige Syge kunne henbringes, og Committeen bør strax overveie, hvilket Sted dertil kan bruges, og forberede Alt til i paakommende Tilfælde at sættes i Besiddelse af et saadant Sted. Hvad enten Patienten bliver henliggende paa sin Bopæl eller henbringes til et Hospital, bør der sørges for at vedligeholde Luftens Reenhed ved Bortfjernelsen af alle Gienstande, der kunne fordærve samme, ved aabne Vinduer, idelige salpetersure Røgninger o. s. v. Saa bliver og det Huus, hvori Cholera har viist sig, saavelsom det Hospital, hvortil nogen Cholera-Patient er hidbragt, et spærre, og hverken Beboerne eller Andre, der her været i Berørelse med den Syge, maa stedes til Samqvem med Andre, med mindre de, efter nøiageg Un Smitte, og da strax behørigen røges, og da maa de dog ikke forblive i hiint Huus eller medtage andre Effecter derfra, end dem, som af Lægen findes efter behørig Udrøgning at kunne uden al Fare udbringes. Alt dette og hvad der iøvrigt, i Overeensstemmelse med Grundsætningerne i de ovennævnte Anordninger og med Hensyn til Cholera Sygdommens Farlighed, maatte findes fornødent til de af Sygdommen Angrebnes Frelse og Smittens Standsning, saavelsom til Bedste for Beboerne af de Huse, der maatte blive spærrede, bør Committeen efter de nærmere Regler, som af Dem, efter Raadførsel med Physicus eller i alt Fald med en anden autoriseret Læge, maatte foreskrives, iværksætte paa den omhyggeligste Maade, saaledes som de locale Forhold maatte fordre, ligesom den og iøvrigt har, endog inden Sygdommen viser sig, at drage den muligste Omsorg for den, for at bortholde Smitten, saa vigtige Reenlighed i Byen, hvorfor Alt, hvad der kan have en Sygdommens Udbredelse befordrende Jndflydelse paa Luften, bør bortfjernes. Skulde der fremkomme nogen Anledning til ogsaa udenfor Søstæderne, være sig i Kjøbstæderne eller paa Landet, at anordne noget særdeles Tilsyn med Sundhedstilstanden, bliver og der Foranstaltning at gøre, i Lighed med hvad der i dette Circulaire er bestemt, dog at paa Landet Præsten, i Analogie af Anordningerne, bør deeltage i fornævnte Tilsyn; ligesom det og følger af sig selv, at De paa ethvert Sted, hvor Tegn til hiin smitsomme Sygdom maatte vise sig, iøvrigt har at træffe de Foranstaltninger, som Grundsætningerne i de ovenmeldte Anordninger i Forbindelse med Sygdommens særdeles Farlighed kræve. - Cancelliet undlader ikke at tilføie, at De med næste Post kan vente Exemplarer tilsendte af tvende Skrifter, der ville indeholde Anviisning deels til Forebyggelse af Smitte ved indtræffende Cholera-Epidemie, deels til at kjende og behandle Sygdommen, ligesom der og kan ventes en nærmere Anordning angaaende de Forholdsregler, som i Anledning af denne Sygdom, hvis den maatte udbryde, blive at tage. Jøvrigt udbeder man sig, at De snarest muligt og senest inden 8 Dage indberetter, hvad De, i Anledning at dette Circulaire, har foranstaltet, samt at De, hvis noget Spoer til Sygdommen skulde yttre sig i Deres Embedskreds, da uden Ophold, i alt Fald ved Estafette, derom meddeler Cancelliet Underretning.